Up-559/03
Natisni
Opravilna št.:
Up-559/03
Datum odločitve:
4. 9. 2003
ECLI:
ECLI:SI:USRS:2003:Up.559.03
Akt:
Ustavna pritožba družbe A. A. zoper sodbo Višjega delovnega in socialnega sodišča št. Pdp 1320/02 z dne 6. 3. 2003 v zvezi s sodbo Delovnega in socialnega sodišča v Ljubljani št. III Pd 1171/01 z dne 13. 3. 2002 ter zoper dopis Vrhovnega državnega tožilstva Republike Slovenije št. Ctz 159/2003-4/BKD z dne 17. 6. 2003
Izrek:
Ustavna pritožba družbe A. A. zoper sodbo Višjega delovnega in socialnega sodišča št. Pdp 1320/02 z dne 6. 3. 2003 v zvezi s sodbo Delovnega in socialnega sodišča v Ljubljani št. III Pd 1171/01 z dne 13. 3. 2002 ter zoper dopis Vrhovnega državnega tožilstva Republike Slovenije št. Ctz 159/2003-4/BKD z dne 17. 6. 2003 se zavrže.
Evidenčni stavek:
Ker je ustavna pritožba prepozna, jo je Ustavno sodišče zavrglo. Vložitev dopisa na Vrhovno državno tožilstvo ne varuje roka za vložitev ustavne pritožbe.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
20. 8. 2003
Vrsta odločitve:
sklep
Vrsta rešitve:
zavrženje
Dokument:
US22602
Up-559/03 -
25. 9. 2003
SKLEP
Ustavno sodišče je v postopku za preizkus ustavne pritožbe družbe A. A., d.d., Ž., ki jo zastopa B. B., odvetnik v Z., na seji senata dne 4. septembra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94) sklenilo:
Ustavna pritožba družbe A. A. zoper sodbo Višjega delovnega in socialnega sodišča št. Pdp 1320/02 z dne 6. 3. 2003 v zvezi s sodbo Delovnega in socialnega sodišča v Ljubljani št. III Pd 1171/01 z dne 13. 3. 2002 ter zoper dopis Vrhovnega državnega tožilstva Republike Slovenije št. Ctz 159/2003-4/BKD z dne 17. 6. 2003 se zavrže.
Obrazložitev
1. Pritožnica je dne 19. 8. 2003 vložila ustavno pritožbo zoper sodni odločbi in dopis Vrhovnega državnega tožilstva Republike Slovenije (v nadaljevanju Državno tožilstvo), navedene v izreku. 2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Posamični akt, ki ga je v konkretni zadevi mogoče izpodbijati z ustavno pritožbo, je sodba Višjega delovnega in socialnega sodišča, zato je rok za vložitev ustavne pritožbe pričel teči z vročitvijo te sodbe pritožnici oziroma njenemu pooblaščencu in ne šele z vročitvijo dopisa Državnega tožilstva. Predlog Državnemu tožilstvu za vložitev zahteve za varstvo zakonitosti namreč ne varuje roka za vložitev ustavne pritožbe in ne vpliva na tek roka za vložitev ustavne pritožbe zoper izpodbijano sodbo Višjega delovnega in socialnega sodišča. Ker je pritožničina ustavna pritožba prepozna, jo je Ustavno sodišče zavrglo.
3. Ustavna pritožnica izpodbija tudi dopis, s katerim jo je Državno tožilstvo obvestilo, da ne bo vložilo zahteve za varstvo zakonitosti. Izpodbijani dopis ni posamičen akt po 50. členu ZUstS, s katerim bi bilo odločeno o kakšni pritožničini pravici ali obveznosti. Ustavna pritožba zoper dopis Državnega tožilstva je zato nedopustna in jo je treba zavreči.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prvega odstavka 55. člena v zvezi s prvim odstavkom 50. člena ZUstS ter prve alineje 52. člena Poslovnika Ustavnega sodišča Republike Slovenije (Uradni list RS, št. 49(98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan